
INTROITUS. 

^aepisslme  fit,  ut  morbi  simulentur  ab  hominibus  pessimis  aut  quaestionis  crimina¬ 
lis  eludendae  caussa,  aut  quoniam  poenam  meritam  sperant  se  effugere  posse.  Itaque 

cum  maxime  intersit  rei  publicae,  ut  ejusmodi  simulatio  deprehendi  possit,  medici 

forensis  officium  est,  ut  morbos  simulatos  a  veris  distinguere  discat.  Quare  cum 
haec  scribendi  opportunitas  mihi  oblata  sit,  a  speciminis  publici  edendi  ratione  mi¬ 
nime  alienum  putavi,  hunc  medicinae  forensis  locum  brevi  disputatione  explicare. 
In  qua  quidem  disputatione  hunc  ordinem  servandum  esse  duxi,  ut  praemissis  obser¬ 
vationibus  communibus  dicerem  de  singulis  morbis,  qua  ralione,  an  simulati  sint, 
medicus  forensis  cognoscere  possit  *), 

*)  Exposuerunt  de  hoc  argumento  Galenus  de  iis,  qui  morbum  simulant,  deprehenden¬ 
dis.  Qui  brevis  commentariolus  in  vernaculam  linguam  translatus  legitur  iu  Pyl’s  Repert,  Bd. 
i.  p.  3g-44.  Ion.  Bapt.  SylvAticus  in  institut.  medie,  de  iis,  qui  rnorh.  simulant, 
d  e  p  r  e  h.  Cap.  IV.  Vogel  de  morbis  simulatis  et  quomodo  eos  dignoscere  liceat. 
Diss.  med.  for.  respond.  Iansen.  Goetting.  i?6g.  §.  IX.  X.  XI.  XII.  XIII.  Schneider  Diss.  de 
mjorborum  fictione.  Traj.  ad  Yiadr.  1794.  8.  p.  11  —  16.  Michael  Albertx  jurispru- 
d  e  n  t.  m  e  d.  Tom,  I.  c.  X.  §.  I.  IV.  V.  VI.  IIaller,  Vorles  u  n  g.  ii  b  e  r  d.  gerichtl.  Arzene  i- 
vvissenschaft.  Bd.  2.  Tom.  I  p.  6.  u.  f.  Bern.  1784.  Fahneb.  System  d.  gerichtl.  Arze¬ 
ne  i  k.  Bd.  I.  p.  256.  Stendr.l.  1796,  Helbig  Bemerkungen  iibervorgeschutzte  Krank- 
heiten  nebst  e  i  n  i  g  e  n  Beobachtungen  ia  ItusG»  Magazin  f  ii  r  d.  gesa  mm  te  Heil- 
kunde.  Bd,  VI.  Hft,  II.  p.  170.  &  a.  m. 

De  via  ac  ratione,  qua  morbi  simulati  deprehendi  possint, 

in  universum. 

§.  i. 

Primum  igitur  in  universum  opus  est,  ut  medicus  forensis  omnium  earum  rerum 

* 

notitia  instructus  sit,  quibus  omnino  morbus  cognoscitur,  de  quibus,  quoniam  in  psy- 
chologia ,  semiotica  et  pathologia  docetur,  hoc  loco  non  exponendum  est.  Sed  hoc 
unumquemque  concessurum  esse  puto,  si  simulatus  sit  morbus,  accuratiori  cogni-  - 
tione  istarum  rerum  opus  esse,  quoniam  tam  callidi  sunt  et  versuti  saepe  ejusmodi 
homines,  ut  symptomata  morborum,  quae  in  aliis  observaverint,  felicissime  imitentur. 
Sed  haec  illorum  symptomatum  observatio  non  sufficit  apud  illos  homines  partim 
propterea ,  quod  suspicio  judicis  et  ipsius  medici  forensis,  morbum  aliquem  esse 
simulatum,  etiam  si  aucta  et  fere  confirmata  fuerit  arte  medendi  frustra  adhibita, 
tamen  medici  sagacitatem  fallere  pergant,  quoniam  omnia  alia  pati  parati  sunt,  ut 
morbi  veri  beneficio  potiantur.  Constat  enim  morborum  caussa  non  tanti;m,facinora 
quaedam  non  imputari,  sed  etiam  ipsam  poenam  minui,  nonnunquam  etiam  morbos 
simulari,  ut  ab  oneribus,  v.  c.  militia,  suscipiendis  homines  ignavi  liberentur.  Ita¬ 
que  ante  omnia  opus  est  singulari  ingenii  humani  cognitione  magnaque  experientia  et 
vario  usu ,  ut  hominem,  morbum  simulantem,  ita  quaestionibus  aliisque  modis  ca¬ 
pere  medicus  possit,  atque  is  cavebit  sibi,  ne  ille  medici  consilium  suspicetur.  Ita¬ 
que  medicus  comiter  ad  eum  accedat,  simulet  misericordiam,  et  suspicionem  suam 
diligentissime  dissimulet.  Nam  quo  magis  tutum  se  ille  putabit  a  medici  sagacitate, 
tanto  facilius  simulationem  suam  incautus  prodet.  Sed  in  singulis  casibus  examinan¬ 
dis  haec  potissimum  observanda  sunt  Primum  videndum  est,  an  morbus,  quem 
quis  simulare  videatur,  ejusmodi  sit,  ut  homo  eum  facile  imitari  possit.  Nam  faci¬ 
lius  simulatio  locum  habet  in  ejusmodi  morbis,  qui  ad  functiones  corporis  nostri 
pertinent,  quae  sunt  voluntati  subjectae,  quam  in  iis  morbis,  qui  ex  laesione  functi¬ 
onum  organicarum,  quas  dicunt,  oriuntur.  Deinde  videndum  est,  an  natura,  sexus, 
vitae  anteactae  ratio  ,  morbi,  quos  simulatorem  ante  habuisse  constat ,  causam  prae¬ 
beant  disceptandi  de  morbo,  quem  nunc  illum  simulare  suspicemur.  Est  enim  ma- 

nifestum ,  augeri  suspicionem ,  si  nulla  caussa  reperiatur,  qua  illum  morbum  vere 

effectum  esse  credamus.  Qnam  ob  rem  multum  proderit,  diligenter  quaerere,  an 
morbus  praesens  subito ,  quod  vulgo  simulant,  exstitisse  dicatur.  Praeterea  quae» 
rendum  est,  an  ille,  quem  morbum  simulare  suspicamur,  tali  ingenio  praeditus  fue¬ 
rit,  ut  ejusmodi  simulatio  moribus  ejus  conveniat.  Deinde  diligenter  circumspicien¬ 
dum  est,  an  caussas  habere  possit,  cur  ejusmodi  simulationem  susceperit,  ideoque 
de  singulorum  morborum  simulatione  quaerendum  est,  quem  fructum  ille  ex  fraude 
reportare  queat.  In  ipsis  autem  quaestionibus  caute  instituendis  ita  versandum  est, 
ut  hominis  confidentiam  nobis  paremus,  ideoque  non  solum  ita  cum  eo  agendum  est, 
quasi  nihil  fraudis  suspicemur,  sed  etiam  simulato  studio  hoc  efficiendum,  ut  aegrotus 
nihil  aliud  velle  medicum  putet,  quam  ut  morbi  veri  caussas  cognoscat.  Quae  quidem  in 
simulando  patientia  tam  felicem  nonnunquam  successum  habet,  ut  callidissimus  simu¬ 
lator  se  ipsum  incautissime  prodat.  Saepe  etiam  interrogationibus  humanis  veluti 
extemplo  factis  simulator  capilur.  Narrant  erronem,  qui  mutum  se  simulave¬ 
rat,  medico  comiter  interroganti ,  a  quo  tempore  usum  linguae  amisisset,  respon¬ 
disse,  se  inde  a  prima  pueritia  mutum  fuisse.  Porro  diligenter  observandum  est,  an 

status  aegroti  continuus  sit.  Multi  enim  certis  temporibus  exacerbalum  esse  morbum 
simulant,  veluti  qui  auditus  difficultate  laborant,  difficilius  se  audire  simulant,  cum 
quaestio  criminalis  imminet.  Neque  parum  refert  observare,  quomodo  aegrotus  se 
gerat,  si  medicina  sumenda  est.  Potest  enim  multorum  simulatio  deprehendi,  si  ta¬ 
lis  medicina  iis  propinatur,  qoae  maximum  iis  taedium  faciat,  praesertim  vero  si  medicina 
data  fuerit,  cujus  effectum,  a  medico  promissum,  stulti  simulent  et  ostentent.  Prae¬ 
terea  incautus  medici  repentino  adventu  opprimendus  est,  inprimis  eo  tempore,  quo 
morbi  simulati  paroxysmo  se  laborare  simulaverit.  Multum  etiam  proderit  homines 
incautos  observare,  cum  solos  se  esse  credunt,  aut  si  res  ferat,  animum  eorum  subito 
commovere,  ut  simulationis  suae  obliviscantur,  et  personam  susceptam  imprudenter 
abjiciant,  quod  in  hominibus  v.  c. ,  qui  surdos  se  esse  simulabant,  repentino  clamore 

a  medico  facto  aliquoties  accidit.  Sed  in  mediis  ejusmodi  psychicis  caute  versandum 
est.  Quamquam  enim  utilissimum  neque  injustum  est,  metu  animum  commovere, 
rarissime  tamen  ultra  ipsum  modum  progredi  licet.  Poterit  contra  medicus  audiente 

aegroto,  loqui  de  remediis  in  hoc  morbo  adhibendis,  eorum  que  dolores  i  pericula, 
aliis  adstantibus ,  quasi  non  audiat  ipse  aegrotus,  enarrare,  Poterit  ei  timorem  incu¬ 
tere  tristissima  mediorum  atrocissimorum  descriptione»  Sed  ejusmodi  remedia  vere 
adhibere,  nisi  certissime  indicata  fuerint,  medico  non  licet.  Hoc  enim  non  minus 
injustum  foret ,  quam  cruciatibus  extorquere  confessionem  veritatis.  Denique  per  se 
intelligitur ,  medico  opus  esse  certis  et  fidis  hominibus,  qui  custodiant  et  observent 

simulatorem,  atque  omnia  ad  medicum  referant.  Quales  homines,  ut  magistratus 

habeant,  majori  cum  studio,  quam  vulgo  fit,  curandum  est. 

His  in  univrersum  monitis,  de  singulis  morbis,  qui  vulgo  simulantur,  dein¬ 
ceps  dicamus.  Sunt  autem  duo  istorum  morborum  genera.  Unum  est  eorum,  qui 
sola  voluntate  simulari  possunt,  ut  epilepsia,  tetanus,  rabies  canina,  chorea  St. 
Viti,  sensuum  defectus,  rheumatismi,  arthritis,  capitis  et  dentium  dolores,  vertigo, 
et  alii.  Alterum  genus  est  eorum,  quos  simulator  veluti  artificio  quodam  effecerit,  ut 
vera  esse  videantur,  v.  c.  febres,  haemorrhagiae,  rerum  alienissimarum  excretiones, 
exanthemata,  ulcera,  mutilationes  et  alia.  De  his  singulis  seorsim  dicemus. 

De  via  ac  ratione,  qua  morbi  simulati  deprehendi  possunt, 

speciati  mf 


Epilepsiae  simulatio. 

Nullus  morbus  frequentius  simulari,  quam  epilepsia,  solet,  quae  utrum  vera, 
an  simulata  sit,  ante  omnia  opus  est,  ut  paroxysmus  observetur.  Incidit  autem 
huius  morbi  paroxysmus  raro  sine  nunciis  quibusdam  ,  qui  statum  magis  minusve 
spasmodicum  in  universum  indicant.  Saepe  tamen  illi  desunt  et  aegrotus  quasi  fulmine 
tactus  subito  in  terram  projicitur.  Itaque  videndum  est,  utrum  statis  periodis  red- 

eant  insultus,  an  certis  tantum  periodis,  quibus  aut  interrogandus,  aut  coercendus 
est  simulator.  Itaque,  solutis  omnibus  vinculis  ,  certa  pathognomica  signa  insultus 
epileptici  observanda  sunt.  Et  primum  quidem  videndum  est,  quomodo  procumbat 
aegrotus,  an  caute  fiat  et  cum  loci  selectione,  ut  laesiones  graviores  vitentur,  quod 
inprimis  facere  simulatores  solent.  Nam  qui  vere  epilepsia  laborat,  is  quocunque 
loco  imprudens  procumbit,  dentibus  se  laedit,  linguam,  labia  mordet,  palpebrae  aut 
clausae  sunt,  aut  immotae  patent*-  oculi  volvuntur  ferociter,  aut  fixi  torpent,  pupilla 
aut  contracta  est,  aut  dilatata  et  sensu  luminis  carens.  Itaque  lumen  oculo  admovea¬ 
tur  ejusqne  effectus  exploretur  reliquorum  quoque  sensuum  irritabilitas  examinetur 
mediis  sternutatoriis ,  spiritu  salis  ammoniaci  membrana  Schneideriana  irritanda  aliis¬ 
que  modis.  Poterunt  etiam  aut  ostendi  remedia,  gravissimum  dolorem  excitantia,  aut 
praeparari;  poterunt  etiam  leviora  subito  adhiberi.  Nam  verus  epilepticus  omni  sensu 
caret»  Sunt  etiam  examinandae  vires,  quae  m  ejusmodi  statu  mirum  in  modum  augeri 
solent,  v.  c.  ut  pollices  sine  fractionis  periculo  extendi  non  possint.  Si  spuma  ore 
exiisse  videatur,  videndum  est,  an  non  arte  lioc  factum  sit.  Etiam  respiratio  obser¬ 
vanda  est,  an  frequens  sit,  brevis,  stertorosa,  clangosa  et  rhonchosa.  Pulsus  an 
sit  minutus,  spasticus,  contractus,  intermittens*  Musculi  abdominales  an 
sint  contracti,  scrotum  ad  annulum  abdominalem  retractum,  membrum 
virile  erectum.  In  fine  paroxysmi  videndum  est,  an  sequantur,  quae 
vulgo  Jocum  habent,  omnium  virium  delassatio,  somnus  profundus,  excretionum 
urinae  alvique  non  voluntaris  secessus,  an  vasa  sanguinea  capitis  per  vehementiores 
congestiones  intumescant,  et  quae  sunt  alia  symptomata,  quae  in  pathologia  monstran* 
tur,  Quodsi  certa  sit  suspicio  fraudis ,  licebit  etiam  ad  graviora  media  et  corporis  quo¬ 
que  castigationes ,  alioqui  crudeles ,  confugere,  Immittatur  v.  c.  in  manum  simula¬ 
toris  carbo  candens:  pungatur  corpus  acu  etc.  Nonnunquam  etiam  baculus  repente  ad* 
motus  felicissime  simulatam  fugat  epilepsiam.  Afferam  exemplum,  quod  SCHOBELTUS 
narrat  *)„  Venerat  ancilla  Quedlinburgum  et  hortulano  cuidam  operam  suam  locaverat» 


*)  Yid.  Pyl’s  Repertorium  fur  die  offentl,  und  g  c  r  i  c  h  t  l*_Ar  zn  ey  ‘w  i  s  se  as  c  b  a  f  t 
JBd.  2,  pag.  3i6. 


v 


6 


\ 


Post  quatuor  septimanas  cum  ob  pigritiam  gravius  objurgata  esset,  abiit  in  hortum, 
projecit  se  in  terram,  quasi  epilepsia  correpta  esset.  Hortulanus  superveniens  veram 
esse  epilepsiam  credebat  eumque  poenitebat,  quod  gravicri  objurgatione  bilem  ei 
movisset  et  morbum  excitasset.  Eodem  tempore  intravit  SCHOBELTUS,  adnuitei  tacite 

hortulanus,  eumque  ad  locum  adducebat,  quo  jacebat  puella.  SCHOBELTO  suspecti 

\ 

erant  clausi  puellae  oculi.  Itaque  magna  vi  minimum  pedis  nudi  digitum  compressit. 
Haec,  quantum  poterat,  pedes  agitabat,  caput  modice  quassabat,  brachia  contractis 

pollicibus  gravissime  jactabat,  os  spuma  carebat.  Tunc  SCHOBELTUS  femora  ejus  ba¬ 
culo  graviter  percussit  atque  sic  epilepticum  morbum  facili  negotio  sanavit. 


§*  3* 

b. 

Tetanus. 


i 


Tetanum  ejusque  varias  formas  difficillimum  esse  simulare,  ex  natura  ejus  intel- 
ligitur.  Si  quis  tamen  eum  simulare  videatur ,  satis  est,  eum  diligenter  observare.' 
Fieri  enim  non  potest,  ut  vires  corporis  ad  spasmos  ejusmodi  vehementiores  imitan¬ 
dos  diutius  intendant,  aut  partes  corporis  per  aliquod  tempus  ita  immotas  teneant,  ut 
in  isto  morbo  fieri  solet.  Immo  satis  erit,  pulsum  tentasse,  qui  cum  in  vero  morbo 
tranquillus  sit  et  tam  minutus  ac  tenuis*  ut  vix  sentiri  possit,  in  simulatore  ob  ma¬ 
gnam  virium  contentionem  vehemens  et  frequens  «deprehen detur.  Ceterum  eadem 
fere,  ut  in  epilepsia  observari  possunt. 

§.  4« 

c. 

Hydrophobia. 

Si  quis  simulaverit,  se  ab  animali  rabido  morsum  esse,  difficilius  fuerit,  simu- 
lationem  detegere,  si  morsus  aliquis  adsu,  sed  desit  animal,  a  quo  morsum  ee  esse 
dicat.  Interea  incipiatur  cura  necessaria  ad  sananda  vulnera  ,  rabidorum  canum  den¬ 
tibus  facta.  Nam  si  vulnus  altius  scarifices,  aut  exustionem  ejus  mineris,  aut  pulve¬ 
rem  cantharidum,  butyrum  antimonii  et  ejusmodi  alia  vulneri  infundas,  et  diaetam 
parcissimam  imperes  ,  simulator  mox  confitebitur.  Praeterea  videndum  est,  an  in 
ipso  vulnere  aut  in  vestibus  vestigia  sputi  aut  sanguinis  reperiuntur.  Si  ipsum  ani¬ 
mal,  a  quo  se  morsum  esse  dicat,  adsit,  vivum  diligenter  observetur,  mortui  cada¬ 
ver  accurate  examinetur  eo  modo,  quem  ars  praecipit,  et  exquirantur  omnia,  ex 
quibus  intelligi  possit,  animal  hydrophobia  laborasse.  Denique  recte  perpendendum 

est,  an  caus^t  simulationis  adsit,  an  maligna  homines  astutia  suspicionem  pariat. 

d. 

Chorea  St.  Viti  aliique  morbi  spastici. 

Chorea  St.  Viticum  plerumque  primis  adolescendae  annis,  cum  puberes  fiunt, 
accidere  soleat,  si  quis  istum  morbum  adfectasse  videatur,  aetatis  ejus  ratio  habeatur, 
et  quaeratur,  an  causae  morbi  adsint.  Omnino  difficillimum  fuerit,  hujus  morbi 
simulatione  fallere  medicum,  qui  verum  semel  observaverit.  Sufficiat  enim  obser¬ 
vasse  motus  aegroti,  qui  sunt  isti  morbo  proprii.  Si  v.  c.  potum  propinatum  ori  admo- 

■  v  ■  -  s  . 

verit  alia  ratione,  quam  quae  propria  est  iis,  qui  eo  morbo  vere  laborant,  fraus  certa 

est.  VOGELIUS  *)  observat,  In  hominibus  hoc  morbo  laborantibus  per  somnum  fre¬ 
quentem  tendinum  subsultum  locum  habere,  qui  si  deficiat,  simulationis  certam  oriri 
suspicionem.  FIDELIS  **)  narrat ,  eorum,  qui  saltationem  hominum  a  tarantula  icto¬ 
rum  simulant ,  fraudem  deprehendi  posse,  si  camera  lumine  tantum  illustrata  inclu- 

•  v  \  .  „ 

dantur  et  observetur  an  post  occasum  solis  saltare  pergant,  quoniam  notissimum  esset, 
illorum  genus ,  qui  interdiu  perpetuo  corporis  motu  saltantes  sese  exagitant  ,  occiduo 
sole  quietem  capere. 

Reliqui  morbi  spasmodici,  ut  hysteria  ,  hypochondria,  ex  notis  indiciis  patho- 

gnomicis  dijudicari  possunt.  Itaque  inprimis  habitum  aegroti  observare  oportet,  an 
functiones  organorum  abdominis ,  ut  fit,  interruptae  sint.  Pulsus  quoque  in  paroxys¬ 
mo  magnum  indicium  praebet.  Si  adhibitis  remediis  antihystericis  nulla  mutatio,  mul¬ 
ta  suspicio  oritur.  Saepius  enim  totum  morbum  nonnullis  potionibus  ex  asa  foetida, 
absynthii  extracto  cum  aqua  valerianae  tolli,  ipse  observavi.  In  defectu  animae  si¬ 
mulato  saepe  efficacissimum  simulationis  deprehendendae  remedium  sunt  pennae  adustae, 
spiritus  salis  ammoniaci,  oleum  animale  foetidum  naribus  inunctum  et  remedia  sternu- 
tatoria.  Si  manifesta  fraus  fuerit ,  adhiberi  possunt  remedia,  dolores  facientia,  ver*» 

beva,  urticae,,  adustio  etc.  s 

% 

Vitia  sensuum  externorum. 

Vitia  sensuum  saepissime  simulantur;  sed  saepe  difficile  est  fraudem  deprehendere, 

v  i  •  1  * 

ei  cautus  et  pertinax  simulator  fuerit.  Oculorum  vitia  accurata  inspectione  cognoscere 
Oportet,  inprimis  cataractam,  in  qua  veram  lentis  crystallinae  obscuritatem  adesse 


*)  I*  Biss.  de  simulatis  morbis  p.  17, 

?*)  I)e  relationibus  medicorum,  p.  217. 

necesse  est.  Si  amaurosis  simulatur,  aegrotus  subito  ex  obscuro  loco  in  claram  lucem  pro¬ 
trahatur.  Sic  enim  statim  ostendet,  pupillam  mutari.  Poterit  etiam  fraus  detegi, 
si  medicus  ad  hominem  caecitatem  simulantem  accedat,  quasi  oculum  instrumentis 
acutis  perforare  velit.  Sed  si  quis  simulat  breviorem  visum  aut  oculorum  debilita¬ 
tem,  vix  detegi  fraus  potest,  nisi  constet,  hominem  antea  acuto  visu  gavisum  esse, 
aut  astutia  adhibita,  veluti  si  medicus  praebeat  aegroto  orbiculos,  e  vitro  vulgari 

faci  os,  naribus  aegroti  imponat ,  quasi  visum  adjuturos,  atque  is  melius  se  videre 

■  v  ' 

imprudens  simulet,  aut  nimi3  acutos,  qui  offendunt  oculos  hominum  omnium, 
quorum  sanus  est  visus.  Si  diuturnae  oculorum  inflammationes  simulentur,  aegroti 
constitutio  consideranda  est,  et  oculi  aptis  remediis  demulcendi  sunt.  Interea  observe¬ 
tur  simulator,  ne  oculum  clam  irritet:  ipse  rubor  fraudem  arguet,  si  laetior  fuerit, 
quam  in  diuturnis  inflammationibus  esse  solet,  nec  totum  oculum  occupet,  sed  in 
nonnullis  ejus  partibus  vehementior  est.  Narrat  BORGENIUS  *),  fraudem  juvenis ,  in 
supplementum  exercitus  lecti  hoc  modo  detectam  esse.  Erat  ille  corpore  vegeto, 
et  valetudine  manifesta  gaudebat,  sed  querebatur,  oculum  dextrum  jam  per  annum 
integrum  ita  inflammatum  esse,  ut  eo  uti  non  posset.  Mali  scrophulosi  in  perfecta 
constitutione  nulla  suspicio  erat  j  recentissimus  oculi  rubor  inferiorem  tantum  pupu¬ 
lae  partem ,  quae  palpebra  tegebatur,  distinctissime  occupabat.  Cum  oculus  accu-' 
ratius  examinaretur,  inter  pupulam  et  palpebram  inferiorem  corpusculum  depressum 
ad  magnitudinem  grani  hordei  deprehendebatur.  Quod  cum  facili  negotio  volsella 
extractum  esset,  erat  minuta  emplastri  cantharidum  particula,  quam  ille  hoc  ipso 
die  oculo  inseruerat,  et  per  aliquot  horas  in  eo  depresserat  —  Hominem  inde  a 

,  -  Sx 

pueritia  surdum  ideoque  mutum  an  quis  tantum  simulet  se  esse,  ita  cognoscendum 

est,  ut  de  infantia  ejus  quaeratur:  nam  utriusqne  facultatis  defectus,  nisi  veluti 

.  .  * 

connatus  sit,  rarius  conjunctus  reperitur.  Praeterea  instrumenta  loquelae  examinan¬ 
da  sunt,  et  vox  observanda,  quam  cum  ejulatu  proprio  ejusmodi  miseri  edere  solent. 

-  -  >  -  . 

Observandus  etiam  est  status  animi:  nam  in  hominibus  eum  surditate  natis,  nisi 


Ia  Kopp’s  Iahrb.  Bd.  2.  S,  2 46. 

diligentius  culti  fuerint,  magna  hebetudo  animi  et  insipientia  d  eprehenditur,  Pj ode¬ 
rit  quoque  dormientium  observatio,  an  per  somnum  loquantur,  sclopeti  explosio, 
incendii  simulati  tumultus  etc,  aut  voce  submissa,  quam  exaudire  simulator  possit, 
dicat  medicus  ad  alium  quempiam  ,  remediis  gravissimos  dolores  excitantibus  ad  hunc 
morbum  tollendum  esse  opus  eaque  statim  adhibitum  iri,  v,  c.  auribus  ipsique  ori 
liquores  erodentes  infundendos  esse.  Saepe  fames  sitisque  usum  linguae  reddet.  Si 

*  ^  '  .  V 

surditas  tantum  simuletur,  eadem  fere  remedia  adhibenda  sunt.  Praeterea  simulet 
inedicus ,  se  operationem  chirurgicam  facturum,  admoveat  instrumenta  videatque, 
quomodo  se  habeat  aegrotus,  Nonnunqnam  interrogatio  repentina  de  re,  quae  interest 
aegroti,  fraudem  prodet.  Si  quis  mutum  se  esse  simulet,  fauces  examinentur,  lingua 
retracta  protrahatur :  si  linguam  resolutam  simulaverit,  irritantia,  remedia,  emplastra 

y  x  v 

cantharidum,  moxa  etc.  adhibeantur.  Si  constat  impostorem  brevi  ante  locutum  es¬ 
se,  baculus  optimum  remedium  erit.  WALDSCHMIEDTIUS  furi  deprehenso  ,  qui 

/  '  ) 

surdum  se  mutumque  simulabat,  onmesque  cibos  respuebat,  quarto  statim  die  au- 

i  .  '  ^  ^  •  i 

ditum  et  loquelam  reddidit ,  cum  acerrimos  liquores  ori  auribusque  infudisset,  ejus- 

i  s 

que  ori  cibos  vi  ingessisset.  —  Tiro  quidam  lectus,  simulatam  esse  surditatem,  pro¬ 
debat  hoc  modo.  Centurio  ad  hominem  ordines  servantem  accedebat,  eique  in  au- 

s  -  ' 

rem  dicebat:  tu!  pudeat  te,  braccas  apertas  habes.  Ille  repente  braccas 
claudere  studuit.  HELBIG**)  militis  veterani  exemplum  adfert,  qui  ex  aliatio  inde 

i  / 

tempore  de  audiLu  tardo  querebatur,  qui  tamen  nequaquam  ipsum  impediebat,  quo 
minus  vices  recte  obiret  suas.  Mense  exacto  surditas  ipsum  oppressit.  In  nosocomium 

*  ♦  -H  ^ 

recepto  praescribebantur  medicamenta  sudorifera  resolventia,  derivantia,  fotus  cali- 
di,  rubefacientia  et  vesicatoria ,  venaesectiones  aliaque.  Cum  enim  in' aure  externa 
neque  corpus  peregrinum ,  neque  cerumen  aurium  induratum  reperiretur ,  homoque 
neque  de  dolore ,  neque  de  alio  sensu  quereretur,  et  corporis  constitutione  frueba- 


*)  In  diss.  inaug.  de  morb,  simulat,  ac  dissin  nlat  Th* *  XI.  p.  16., 

*  *)  Bemerkungen  uber  vorgescluitzte  Kraukheiten ,  in  Piust’s  Magazin  Bd.  6,  He/u  a,  p.  197. 

tur,  si  qua^alia,  sanissima,  malum  pro  rheumatismo  chronico  habitum,  ea,  quam  indi- 

*'  *  /■ 
gitavi,  ratione  tractabatur.  Sed  incassum  adhibebantur  omnia;  nam  aegrotus  a  fortis- 

» •  *  '  i  *  - 

sima  tantum  vociferatione  videbatur  adfici.  Quamquam  ciborum  appetitus  optimus 
erat,  atque  vires  nequaquam  fractae,  tamen,  inprimis  cum  peregrini  nosocomium 
inviserent,  lectum  parum  reliquit,  matutinis  autem  horis,  quibus  reliqui  aegroti  dor- 
mibant,  surgebat  atque  hoc  modo  callide  evitabat  opportunitatem  cum  aliis  confabu¬ 
landi.  Transactis  sic  pluribus  mensibus  jam  in  eo  erat,  ut  tanquam  invalidus  miles 
demitteretur.  Sed  HELBIGIUS,  fraudem  suspicans,  eam  detegere  ita  studuit,  ut,  cum 
neque  amicae  cohortationes ,  neque  terror  aegroto  nec  opinanti  injectus  aliquid  ad 
fraudem  deprehendendam  conferrent,  ad  minas  confugeret,  atque  subito  ad  ejus 
lectum  accedens  illi  nuntiaret,  fraude  ipsius  jam  nunc  detecta ,  poenam  ipsum  mane¬ 
re,  quae  ab -omnibus ,  qui  se  morbo  simulato  militiae  subtrahere  conarentur,  sumi 
soleat:  sexcentis  nempe  virgis  ipsum  caesum  iri.  Qui  quidem  nuncius  quamquam 
animum  hominis  manifesto  percellere  videbatur,  tamen  simulabant  omnes,  se  id 
non  animadvertere.  Media  nocte  vaferrimus  homo,  ingenti  excitato  clamore,  se 
post  fragorem,  qualem  tormentum  bellicum  majus  edere  solet,  vehementissimum  in 
capite  perceptum,  perfecte  audire  posse  pronuntiavit. 


Morbi  dolorum  vehementia  ingignes. 


Ejusmodi  morbi,  quo  rheumatismus,  arthritis,  coxalgia,  capitis  dentiumque 
dolores,  cardialgia  ,  colici  et  a  calculis  pendentes  dolores  etc.  pertinent,  facile  si- 
mulari  possunt,  cum  de  doloris  sensu  adfirmatione  tantum  aegrotorum  certiores 
reddamur,  nec  signa  adsint,  e  quibus  absentiam  doloris  simulati  cognoscere  licet. 

Fraus  igitur  uti  in  universum ,  ita  tunc  demum  difficillime  detegi  poterit,  cum 

B  2 

a  periodice  recurrentibus  doloribus  male  haberi  se  simulant,  aut  propter  dolores  cibis 
subinde  abstinent ,  aut  remediis  utuntur  ingratis  et  dolores  efficientibus,  aut  denique 

"  i 

sese  sine  cunctatione  operationibus  chirurgicis  subjiciunt  gravibus  et  maxime  dolenti» 
fons.  Illustrissimum  talis  morbi  simulati  exemplum  narravit  LENTINUS *).  Femina 
*Liineburgensis  ,  desidiae  dedita  et  ex  aliorum  misericordia  commode  vivere  cupiens 
de  vehementissimo  dolore  in  mamma  sinistra  conquerebatur,  cujus  caussam  a  can¬ 
cro  occulto  derivabat*  Publico  sumtu  curatio  hujus  mali  suscepta  fuit*  Nihil  plane 
autem  detegi  poterat  in  mamma,  quod  horum  dolorum  caussam  probabilem  suppeditare 
posset.  Tamen  querelarum  nullus  finis.  Instabat  femina  precibus  ardentissimis ,  ut, 
mamma  resecta,  doloribus  acerbissimis  finem  medici  facerent.  Tandem  hi  ipsius  votis 

annuebant.  In  abscissa  mamma  nihil  omnino  morbosi  deprehendi  poterat:  vulnus  sensim 

*  .  '  /  . 

sanabatur.  Dum  haec  curatio  instituebatur,  laute  de  beneficiis  aliorum,  quos  tam  miserae 
sortis  miserebat  feminae,  vivebat.  Sensim  autem  hic  beneficiorum  fons  parcius  fluere 
coepit ,  tandemque  prorsus  exaruit.  Quam  ob  rem  rediit  quoque  dolorum  acerbitas  in 
dextra  mamma,  qui  somno  locum  concedere  nullum,  omne  ciborum  desiderium  delere,  at¬ 
que  virium  robur  infringere  dicebantur.  Denuo  medicos  efflagi‘abat,  ut  alteram  quo¬ 
que  mammam  resecarent.  Priusquam  autem  haec  operatio  instituebatur,  diligentis¬ 
sime  pars  adfecta  a  LENTINO  reliquisque,  quos  in  consilium  adhibuerat,  medicis  dis- 

quisita  fuit.  Etsi  vero  optime  valebat  femina  ,  nec  ut  tactu  vel  paulo  rudiore,  dolor 

•»  —  , 

augeretur,  et  neque  in  mamma  ,  neque  in  glandulis  subaxillaribus  detegi  quidquam 
posset,  unde  dolorum  origo  probabiliter  derivari  poterat,  tamen  urgebat  femina  preci¬ 
bus,  ut  operatio  susciperetur,  et  cum  illius  preces  repudiarentur,  clam  chirurgo 
alii  mammam  resecandam  praebebat.  Quamdiu  beneficiis  cumulabatur,  quae  a  ver¬ 
bi  divini  ministris  publice  exorabantur,  tamdiu  siluere  dolores.  Sed  tandem  ,  persa¬ 
nato  vulnere,  curfo,  qui  stipem  pro  ea  collegerant,  id  intermitterent,  coepit  im¬ 
proba  femina  *  matris  vaferrimae  consiliis  adjuta,  alia  moliri.  Etenim  digitos  vin- 
■  *  \ 

*)  Bevivage  znr  ausubeuden  Arzneywissenscbaft  Tli.  i.  Leipz.  1797.  S.  3.  4n„ 

culis  appressit  volae  manus ,  sperans ,  fore ,  ut  immoti  aliquamdiu  hac  ratione 
disiti  tandem  motus  libertatem  amitterent.  Cum  haec  fraus  detecti  effectu  ex- 
optato  caruissct,  desperabunda  airocissimos  simulabat  dolores,  qui  manum  dex¬ 
tram  occupare  dicebatur.  Horum  vim,  vix  et  ne  vix  quidem  tolerandam  vividissimis 
doloribus  depingebat,  et  simul  precibus  instabat,  ut  manus  amputaretur.  Ile  ad 
judicem  delata  frlus ,  *per  sex  integros  annos  continuata  detegebatur,  atque 
ergastulo  inclusa  justam  criminis  perpetrati  poenam  luebat. 

Ut  autera  morbos  eju  modi  simulatos  a  veris  distinguere  possimus,  signa 
eorum  palhognomonica  accurate  cognoscenda  sunt,  quorum  commemorationem  ab 
hoc  loco  alienam  existimo.  Quae  autem  in  universum  respicienda  sunt,  ut  Certus 
fias,  an  morbus  ejusmodi  sit  fictus,  ea  hisce  continentur  praeceptis*  Diligenter 
ante  omnia  inquirendum  est  in  caussam  formamque  doloris ,  nec  non  in  locum, 
quem  occupat,  atque  comparanda  sunt  ea,  quae  percontando  cognovimus,  cum 
iis ,  quae  in  iisdem  morbis  veris  adesse  solent.  Homines ,  de  talibus  morbis  con- 
querentes,  observandi  sunt  inscii.  Si  a  remediorum  usu  abhorrent,  is  non  so¬ 
lum  ipsis  suadendus,  sed  imperandus  est,  et  eligenda  sunt  talia,  quae  pessimi 
sunt  saporis.  Neque  negligenda  est  virium  consideratio,  quas  plerumque  exserunt 
medicamenta.  Qui  doloribus  vere  laborat  aegrotus,  is  remedia,  vel  maxime  in¬ 
grata,  haud  reformidat.  Dein  aegrotus  sibi  relinquendus  est,  ita  tamen,  ut  inscium 
observemus.  Si  enim  tunc  tranquillus  manet,  nec  gemitus  atque  querelas  edit, 

v:  _i  -  '  ’  .  y  ••  _  V 

fraudis  suspicio  firmior  erit.  Porro  dolores ,  qui  diu  corpus  excruciant ,  vultum 
immutant  adeo,  ut,  etiamsi  ab  omnibus  omnino  querelis  aegrotus  abstineat,  ta¬ 
men  certi  esse  possimus ,  eum  doloribus  angi  vehemeniibus  et  diuturnis.  Ab  liis 

quoque  vasorum  sanguiferorum  systema  adfici  debet.  Quare  si  pulsus  abest  celer 

%  / 

atque  concitatus,  de  dolorum  acrium  praesentia  jure  meritoque  dubitare  licebit. 
Si  cibi  rite  et  appetuntur  et  concoquuntur  adeoque  corpus  minime  emaciatum 
et  pallidum;  si  dolores ,  ut  primum  finem  exoptatum  adsecuti  fuerint,  cujus  ob¬ 
tinendi  causa  dolores  simulasse  aegroti  videbantur,  penitus  evan  es  citu  t ,  si  denique 
postea  nulla  vultus  immutatio  animadverti  potest,  tunc  fere  certi  esse  possumus 

de  dolorum  simulatione.  Qui  vere  doloribus  vexanttir ,  minime  quieti  cubant,  sed 
nunc  huc  ,  nunc  illuc  volvuntur ,  et  de  frigoris  interni  sensu  atque  inquietudine  que¬ 
runtur.  Sed  in  his  signis  omnibus  perpendendis  caute  versari  nos  oportet.  Etenim 
impostores  callidiores  ea  tanta  cum  arte  imitantur  ,  ut  deprehendi  haud  possint.  In 
femina  autem  Liineburgensi ,  cujus  exemplum  pauio  ante  adduxi,  multa  signa  abe¬ 
rant  ,  quae  si  ejus  narratio  fidem  mereri  deberet ,  nequaquam  affesse  poterant,  v.  c. 
macies  corporis,  facies  pallida,  pulsus  inaequalitas,  et  ciborum  desiderium  vel  immi¬ 
nutum,  vel  plane  deletum. 

In  capitis  doloribus  ad  inquietudinem,  insomniam,  vertiginemque;  in  pleuri- 
tide  ad  tussim,  febrem,  brevem  respirationem ,  sputaque  sanguine  tincta;  in  cardial- 
gia  ad  ructus,  aquosi  laticis  colluviem  in  ore ,  frequentem,  inprmns  jejuno  ventri- 

•  i  / 

culo ,  vomitum  ,  anxietatem ,  respirationem ,  peculiarem  corporis  antrorsum  inclinati 
statum ,  ad  scrobiculi  cordis  dolentem  attactum ,  alvum  continuo  clausam  ,  artuum 
frigus,  parvum  denique,  spastice  contractum,  inordinatumque  pulsum;  in  colica  ad 
abdorr^en  nunc  tumens,  nunc  contractum ,  ad  nauseam  ,  vomendi  conatus  vomitum¬ 
que  ipsum,  ad  alvum  nunc  fluentem,  nunc  adstrictam ;  in  doloribus  a  calculo  ad  uri¬ 
nae  nunc  pallidae,  nunc  rubrae  sedimentum  ,  ejusque  nunc  nonnisi  cum  difficultate 
et  guttatim  contingentem,  nunc  penitus  suppressam  excretionem,  denique  ad  vesicae 
per  catheterem  disquisitionem  animum  animadvertendum  esse ,  nemo  non  videt. 


§•8*  / 

*  ■>  •  ■  .  •  i 

g' 

Morbi  nervosi. 

V  "  '  <*  ,  S  $ 

Ad  hanc  morborum  classem  referenda  sunt  animi  deliquia ,  carus,  lethargus, 
apoplexia,  paralysis,  catalepsis  atque  asphyxia.  Horum  autem  detegendorum  ratio 
longe  facilior  est  ,  quam  eorum,  qui  antecedenti  paragrapho  sunt  enumerati.  Nam 
hs  symptomata  accedunt,  in  sensus  incidentia*,  indeque ,  nisi  plane  oscitantes  obser* 


I 


15 


vatores  fuerimus,  simulati  a  veris  morbis  distingui  possunt.  Animi  deliquia 
ficta  sese  produnt,  si  neque  faciei  color,  neque  respirationis  conditio  mutatur ,  pul- 
sus  nimime  parvus  ac  debilis  est,  nulli  adsunt  sudores  frigidi ,  corpus  potius  blando 
et  naturali  calore  perfunditur.  Quemadmodum  autem  simulata  animi  deliquia  haud 
difficilia  sunt  cognitu,  ita  etiam  eorum  medela  nullum  negotium  medico  facessit. 
Etenim  fortiora  errhina  ,  inprimis  spiritus  salis  ammoniaci ,  pennae  combustae,  res 

foetidae  naribus  admotae,  aut  remedia  cutim  irritantia,  ut  vesicatoria  etc.,  tale  animi 

/  .  ' 

deliquium  citissime  tollunt. 

Simulatam  esse  apoplexiam  cognoscimus  e  pulsus  respirationisque  conditione, 
e  faciei  livido,  aut  obscure  rubro  colore,  et  tumescentia,  ex  perfecta  denique  omnis 
sensus  motusque  absentia.  Potest  quoque  simulatio  apoplexiae  inde  intelligi,  quan¬ 
do,  qui  apoplexia  correptum  se  simulat,  subito  et  ad  se  redit,  et  membrorum  om¬ 
nium  usum  recuperat,  nec  ullum  eorum  paralysi  adficitur.  Si  medico  de  fraude  haud 
certo  persuasum  est,  caveat  sibi  ab  usu  fortiorum  errhinorurn ,  quippe  quae  mortem 
hominis  vere  apoplectici  accelerare  possunt,  S  d  possunt  tutius  vesicantia  fortiora, 
venaesectio,  aut  etiam,  ZACCFIIA  *)  suasore,  cucurbitae  multum  calefactae,  et 
magna  cum  vi  a  corpore  avulsae  commendari» 

.  /  • 

Paralysin,  post  apoplexiam  saepe  remanentem,  simulari  scimus,  si  partes  re¬ 
solutae  neque  flaccidae,  neque  frigidae  sunt,  haud  tabescunt,  nec  sensu  motuque 
carent,  arteriarum  denique  ictus  debiles  sunt  atque  tardi.  Tunc  poterit  urticatio* 
punctura  cum  acubus,  cerae,  aut  laccae  signatoriae  liquefactae  in  cutim  instillatio, 
aut  etiam  medicatio  per  nauseam  continuo  provocatam  optimo  cum  successu  adhi¬ 
beri.  Hanc  enim  medicationem  femina,  quae  dissolutam  vitam  degebat,  et  punctu¬ 
ras  cum  acubus  fortiter  tulerat,  perferre  ac  tolerare  haud  potuit,  sed  fraudem  con¬ 
fessa  est  suam  **)4  Simulatam  vesicae  urinariae  resolutionem,  cum  involuntaria 
urinae  excretione  conjunctam,  manifestat  satis  magna  urinae  copia,  quam  aut  ma- 


*)  Quaestion.  medico- legal.  Lib,  III.  Tit.  II.  Qu.  37.  n.  4.  p.  2cj 5,  Francof.  . ad  Moen.  7688* 

**)  Vid.  Horn’s  Archiy  1809, 

tutino  tempore  catheter  detrahit,  aut  simulator,  per  horae  spatium  observatus,  sua 
sponte  emittit. 

Carum  atque  lethargum  simulatum  prodent  irritantia  fortissima,  quae  pau¬ 
lo  ante  ad  fictam  apoplexiam  detegendam  commendata  sunt. 

Asphyxiam  quoque  simulatione  exprimi  posse,  exemplum  probat  explorato¬ 
ris,  quem,  utiMONTIUS  *)  narrat,  deprehensum  atque  in  carcerem  conjectum  al¬ 
tero  mane  asphyxia  correptum  inveniebant:  neque  pulsus,  neque  respirationis  vel 
levissimum  aderat  vestigium  :  omnis  sensus  videbatur  plane  deletus.  Nam  ferrum 
candens  et  fluida  acerrima  corpori  admota,  scarificatioues  profundiores,  acus  sub 
ungues  intrusae  etc.  ne  levissimum  quidem  sensus  signum  prolicere  poterant. 

Catalepsin  fictam  esse  adparebit,  cum  simulator  impedire  studet,  quominus 
artus  flectantur;  cum  hi  statum  sua  sponte  relinquunt,  qui  ipsis  est  datus;  cum  bra¬ 
chium  extensum  a  pondere,  quod  ipsi  adpensum  est,  non  inflectitur,  et  cum  sen¬ 
sus  ab  igne  similibusque  stimulis  admotis  producitur.  Qui  catalepsi  correptus  est, 
finito  insultu  ,  id  quod  plerumque  cum  profundo  gemitu  similique  inspiratione  fieri 
solet,  in  ea  sermonis  actionisve  parte  pergere  debet,  quam  paroxysmus  interrum- 
pebat.  MARXIUS  **)  Londini  vidit  ponderis  brachio  adpensi  gravitate  catalepsin  de¬ 
tegi  simulatam. 

/  \  ' 

§•  -  9» 

'  h.  - 

Morbi  externi. 

Horum  nonnulli  voluntatis  imperio  produci  possunt.  Pharmacopolam  ipse  no¬ 
vi,  qui  musculorum  vi,  quotiescunque  vellet,  femoris  utriusque  capita  ex  acetabu- 


*)  ,In  Kopp's  lalirb.  d.  Staatsart,  Bd.  I.  p.  39^* 

*■*)  Marx  de  spasmis.  Halae  iy6,3.  $.  nj. 


lis  protrudere  valebat,  atque  hoc  modo,  quo  claudicatio  producebatur,  militiam 
evitabat  faciendam.  CALDANIUS  *)  juvenem  puerumque  novit,  qui  stipem  collige¬ 
bant  satis  largam,  voluntatis  imperio  nunc  costis  ita  protrusis,  ut  valde  deformes 
esse  viderentur,  nunc  abdomine  ita  extenso,  ut  hydropici  apparerent.  Utrumque 
vitium  poterat  facile  cognosci  observatis  aegrotis  somni  tempore,  quo  cessante 
voluntatis  efficientia  etiam  cessare  debebat  corporis  deformitas* 

§.  io. 

»» 

i. 

Morbi  animi. 

C 

Ut  simulatus  animi  morbus  detegatur,  opus  est  /  ut  omnibus  subsidiis  utamur, 
quae  psychologia  nobis  suppeditat.  Inprimis  nota  medico  sunto  symptomata,  cuili¬ 
bet  horum  morborum  propria ;  nec  frequens  ipsi  occasio  deesse  debet,  tales  homines 
* 

observandi.  Oportet  ipsum  et  a  natura  singulari  ingenii  acie  ornatum,  et  longa 
experientia  excultum  esse,  praeterea  vitae  usu,  atque  aliorum  fiduciae  sibi  comparan¬ 
dae  peritia  pollere. 

Si  negotium,  in  animi  morbum  inquirendi,  a  magistratu  ipsi  commissum  est,  id 
non  nisi  bene  praeparatus  suscipiat.  Omnia  enim,  quae  aliquo  modo  ad  aegrotum 
pertinent,  debent  medico  notissima  esse.  Quam  ob  rem  cognati  atque  familiares  in¬ 
terrogandi  sunt  de  aegroti  parentibus ,  educatione,  vitae  transactae  ratione,  factis  ab 
eo  perpetratis,  morbisque,  quibus  antea  laboravit.  Neque  minus  nosse  refert,  an 
jam  prius  quidquam  observatum  fuerit,  quod  mentis  alienatae  speciem  prae  se  tulit; 
an  praesens  animi  morbus  subito  inciderit;  an  aliqua  adsit  simulationis  caussa.  Prae¬ 
terea  quoque  aegroti  conditio,  aetas,  temperamentum,  mores  et  quo  loco  res  aegroti 


9 


*)  Iu  Kopp’s  Jahrb»  1.  c. 

sint,  consideranda  sunt.  Si  magistratus  jam  literis  consignavit,  quae  ad  aegrotiim 
spectant,  has  literas  medicus  diligenter  perlegat:  quoniam  inde  varia  saepe  haurire 
potest,  quae  morbi  naturae  cognoscendae  non  solum  lucem  adfundunt ,  sed  etiam 
viam  monstrant;  qua  ipsi  incedendum  erit  in  aegroti  examine  instituendo. 

Initium  autem  examinis  fieri  debet  eo  tempore,  quo  medici  animus  maxime 
compositus,  nec  laboribus  districtus,  nec  delassatus,  nec  emotus  est.  Vultus  in- 
primis  attente  considerandus  est,  quippe  qui  de  animi  statu  nos  certiores  reddit. 
Quaestiones  autem,  quae  aegroto  proponuntur,  accommodatae  sint  ejus  ingenii  viribus  ; 
quam  ob  rem  cum  illo  de  rebus  ad  ejus  vitam  pertinentibus  colloquatur  medicus, 
audiat  ex  illo  narrationes  dq  iis ,  quae  ipsi  acciderunt,  aut  quae  ab  eo  gesta  sunt, 
easque  interdum  sic  interrumpat,  ut  aut  memoriae  vim,  aut  judicii  aciem  experiun- 
do  cognoscat.  Hoc  ipsum  vero  aegroti  examen  saepius ,  et  diversis  temporibus  in¬ 
stituendum  est.  Nam  caveri  debet  maximopere,  ne  judicium  nostrum  de  statu  men¬ 
tis  dubio  nimium  properemus.  Quo  diutius  aegrotum  observavimus,  et  quo  plures 
occasiones  nacti  sumus,  cum  illo  colloquendi,  ejusque  agendi  rationem  animadvertendi, 
eo  firmiori  fundamento  superstrui  poterit  nostrum  de  animi  morbo  judicium.  Inpri- 
mis  hoc  saepius  repetitum  examen  cum  propterea  necessarium  est,  quoniam  in  mor¬ 
bis  animi  incidunt  tempora,  quibus  homines,  de  quorum  amentia  dubitari  nequit, 
optimo  rationis  usu  valere  videntur,  tum  quod  simulatores,  per  longum  tempus  di- 
ligenter  observati,  personae,  cujus  partes  agunt,  interdum  obliviscuntur,  atque  signa 
commiscent,  quae  diversis  animi  morbis  propria,  iisque  a  se  invicem  discernendis 
idonea  judicantur.  Qua  de  re  inprimis  HOFFBAUERUS  *)  consulendus  est.  De 
hoc  argumenta  summae  gravitatis,  praeter  hunc  ipsum  virum,  adeundi  suntPLATNE- 
XUJS,  **)REILIU$,  HEINROTHUS,  aliique. 


0  Psychologie  in  ihren  Ilauptanwcadungcn  auf  die  Rechtspflege  HaL  1808.  p.  x5o. 

**)  Quaestion.  med.  forens. 

§♦  1 1« 

*  \  k, 

Noctambulismus,  Somnambulismus. 

*  t —  *  -  / 

f  -  ’■  .  '  . 

Noctambulandi  morbus  saepe  simulari  solet,  ut  sub  ejus  praetextu  partim  actio¬ 
nes  perficiantur,  quae  alias  aut  plane  non,  aut  difficilius  perfici  poterant,  partim  ex¬ 
cusatio  factorum  inveniatut,  quae  alias  haud  impunita  committuntur.  Si  v.  cf  quis, 
amplexuum  amasiae  cupidus,  lecti  socium  fallere  cupit,  noctu  saepius  surgit,  ambu- 
lat  huc  illuc,  iterumque  lectum  petit,  noctambulismum  praetexens,  usque  dum  lecti 
socium  hisce  nocturnis  obambulationibus  ita  adsuefecit ,  ut  eas  haud  amplius  curet, 
sed  simulatori  suam  amasiam  tuto  invisendi  opportunitatem  concedat.  Aut  si  quis 
contubernalem  impune  depectere  cupit,  poterit  etiam  somnambulandi  morbo  abuti, 
ita,  ut,  cum  ipsi  lis  ob  plagas  alteri  inflictas  intenditur,  contendat,  ee  plane  inscium 
hoc  facinus  perpetrasse,  cum  sit  somnambulans. 

Quando  igitur  hic  ipse  morbus  ob  allatas  similesque  caussas  simulatur,  inquiren¬ 
dum  est,  an  homo  jam  morbi  hujus  insultibus  fuerit  obnoxius,  et  quo  inprimis  tem¬ 
pore  ilii  ingruere  soleant.  Nam  saepe  evenit,  ut  unico  insultu  totus  morbus  finiatur. 
Tale  exemplum  ipse  in  contubernali  expertus  sum,  qui,  temperamento  sanguineo,  et 
corporis  constitutione  sana  et  robusta  fruens ,  post  animi  pathema  vehementissimum, 

quo  eo  ipso  die  commotus  fuerat,  noctu  lectum  subito  relinquebat,  huc  illuc  cursita- 
.  _  ‘  -  *  *  •  *  \ 

bat,  actionibusque  indulgebat  mirandis,  meis  acclamationibus  expergefactus  ubivis 

impingebat,  et,  quo  esset,  ignorabat,  nec  lectum  invenire  poterat  suum.  Postea 

■>  '  »i ,  -  *  .  / 

morbus  nunquam  rediit. 

Si  dubii  sumus  de  morbi  natura,  an  simuletur,  nec  ne,  homo  diligentissime 
observandus  erit  in  morbi  paroxysmo:  nam  extra  insultum  difficillima  erit  solutio 
quaestionis  de  morbi  natura.  Morbum  enim  somnambulandi  vere  adesse,  intelligi- 
mus  ,  quando  homo  sese  sine  haesitatione  et  titubatione  omnibus  exponit  periculis, 
quae  vigilanti  maximum  terrorem  allatura  essent.  Expergefactus  nescit,  quo  se  ver¬ 
tat,  pudet  ipsum  morbi  et  ob  illum  tristitia  adficitur.  Sin  nomine  suo  vocatus  actio- 

,  C  2 

,  '  •  "  ~  "  /  - 

nes,  quas  antea  perfecerat ,  tranquillus  peragit,  nec  perterritus  humum  petit ,  mor¬ 
bum  simulari  constat.  Concessit  natura  nonnullis  hominibus  adeo  tenues  et  pelluci- 
das  palpebras,  ut,  illis  clausis,  corpora  extus  obvia  conspicere  possint.  Quam  qui¬ 
dem  palpebrarum  conditionem  restiarius  quidam  *)  eo  abutebatur,  ut,  somnambula- 
tione  simulata ,  stipem  peteret.  Cujusmodi  palpebrarum  rationis  suspicio  si  locum 
habet,  homo  jubendus  est,  ut,  antequam  cubitum  iverit,  palpebras  densa  obte- 
\  gat  vitta. 

.  V /  ^  - 

Magnam  cum  somnambulandi  morbo  similitudinem  alit  somnus  magneticus,  qui 

'  i  - 

vulgo  somnambulismus  solet  vocari.  Qui  an  vere  adsit,  necne,  a  viris  explo¬ 
randus  est  prudentibus ,  et  ab  omni  partium  studio  alienis.  Solent  enim  inprimis 
medici  juniores,  qui  mori  serviunt,  et  observationibus,  omnem  fidem  excedentibus, 
aliquam  nominis  sui  famam  aucupantur,  promptissimi  esse  ad  homines  pro  somnam- 
bulis  declarandos  ,  qui  non  nisi  scenam  ludere,  atque  observatorum  credulitate 
abuti  cupiunt.  His  medicis  minime  judicium  ferre  convenit  de  somni  magne tici  prae¬ 
sentia. 

«*  ’  '  r  z  ■  v 

Cognoscimus  autem,  illum  corporis  animique  statum  adesse,  cum  nervorum 
sensibilitas  et  vires  animi  ita  subito  adauctae  reperiantur,  ut  illa  omnium  sensuum 
externorum  efficientiam  incredibili  modo  intendat,  hae  autem  adeo  excultae  sint,  ut 
neque  institutioni  acceptae,  neque  animi  cultui  respondeant.  Cavendum  autem  est, 

»  ,  xv  #  •  „  -  I  ,  • 

ne,  quae  de  utroque  leguntur,  miras  narrationes  in  libris,  a  fautoribus  hujus  phaeno¬ 
meni  conscriptis  ,  huc  trahamus  v.  c.  literas  obsignatas  lectas  esse  a  somnambula  aut 
*  impositas  scrobiculo  cordis,  aut  per  digitorum  apices ,  qui  si  quando  locum  episto¬ 
lae,  quam  legere  haud  poterant  id,' quod  etiam  oculis  hebetioribus  interdum  accidere 
solet,  deprehenderent,  statirn  vitri  ocularis  orbiculis  digitorum  dorso  imposito  eam 
videlicet  visus  aciem  accipiebant,  ut  sine  cunctatione  hunc  quoque  epistolae  locum  legere 
possent;  aut  puellam  rusticam  carminibus  ex  tempore  pangendis  operam  dedisse,  lin- 


*)  Vid,  XJeber  Xraiune  u.  NachtwandUr. 

gua  peregrina  usam  fuisse,  futura  praedixisse,  res  in  remotioribus  regionibus  gestas 
enarrasse  et  quae  sunt  alia,  —  Caeterum  nisi  fraus  adeo  manifesta  fuerit,  ut  magi¬ 
stratus  animadversionem  mereatur,  aut  crimini  committendo  opportunitatem  prae¬ 
buerit,  raro  ejusmodi  homines  traduntur  medico  forensi,  ut  de  iis  judicium  ferat  suum. 
Qua  de  caussa  nolo  diutius  in  hoc  haerere  argumento, 

•  w 

*  _  '  \  -  *  "l 

\  '  ■ 

•  _  I  \  ^  ■  0 

$.  12. 

:  :  v  —  ■■  •  -  f 

L 

N  o  s  t  a  1  g  i  a, 

Qui  hunc  morbum  simulant,  inter  milites  inprimis  saepissime  obvium ,  ii  pul» 
sum  habent  maxime  naturalem  ,  viribus  valent,  cibos  appetunt,  ut  homines  sani,  et 
corporis  habitus,  minime  immutatus ,  optimae  sanitatis  testis  est.  Medicus  contra, 
de  hoc  morbo  judicaturus ,  respiciat,  praeter  allata  morbi  simulati  signa,  praecipue 
mores  hominis,  et  quas  morbi  praetexat  caussas,  atque  ut  hominem  ad  fraudis  con¬ 
fessionem  adigat,  eum  victu  parcissimo  et  medicamentis  ingratissimi  saporis  uti 
jubeat. 

§■  13. 

'  •  1 

'  ■  ■  -  "  .  <N  i  \ 

Wo, 

■  \  .i 

v  -  '  -  i  ,  . .  ... 

Incantationes  et  diaboli  in  corpus  humanum  potestas. 

Homines,  quivere  sibi  persuadent,  ut  magicis  artibus  capti  aut  a  diabolo  ipso 
obsessi  sint,  ad  melancholicos  pertinere  et,  quemadmodum  hi,  curandos  esse,  extra 
omnem  dubitationem  positum  est.  Ut  vero  simulationem  distinguat  medicus  a  vera 
melancholia,  signa,  quibus  haec  cognosci  potest,  accurate  nosse  debet.  Si  suspicio 
simulationis  tanta  est,  ut  parum  vel  nihil  omnino  a  certitudine  absit,  omnia  adhibenda 

stint,  quae  ad  fraudis  Confessionem  facilitandam  commode  possunt  adhiberi,  neo 
parcendum  adeo  verberibus,  quae  daemonem  impurum  fere  semper  melius  e  cor¬ 
pore  hominis  expellunt,  quaqi  carmina  magica  atque  aquae  lustralis  adspersio. 

*''  +  *  ’  -  r 

<  -  -  -  ’  4  «,  , 

.  x'  *  .  ■»  *  •>  • 

§•  M-  - 

n. 

t 

Abstinentia  ab  omni  cibo  pot uque  diuturna. 


Haud  omnino  ad  fabulas  referenda  esse  exempla  hominum  animaliumque  alio¬ 
rum,  quae  diu  sine  omni  alimentorum  usu  vilam  transegerunt,  observationes  mul- 
ttae  virorum  fide  dignissimorum  docent,  et  confirmant.  Novi  anatis  exemplum,  quae 
tredecim  diea  furno  inclusa  sine  omni  cibo  potuque  transegerat,  et  viva  inde,  quamvis 
valde  debil  is,  protrahebatur.  Ex  ephemeridibus  publicis  quoque  metallorum  fossores,  qui 

*  *  ‘  V  •  •  -  ;  t'  V  '  ;  •  '  •’  |  t  k  4 

a  moniis  ruina  obruebantur,  aliquando  per  septem  dies  sine  cibo  potuque  perdurasse  con- 

m  .  *  .  .  ~  -  ~~Z 

stat,  usque  dum  eftossi  praesentissimum  mortis  periculum  effugerent.  Sed  nec  minus 
certum  est,  hanc  plenariam  et  per  longius  adhuc  tempus  protractam  a  cibis  potuque 

i 

abstinentiam  saepissime  fingi  ab  hominibus,  qui  hoc  quasi  miraculo  omnium  ocu¬ 
los  in  se  convertere,  atque  hoc  modo  aut  sanctitatis  praecipuae  gloria  beari,  aut 
de  aliorum  hominum  beneficiis  commodam  et  ab  omni  labore  vacuam  vitam  vivere 
cupiunt.  Exemplorum  talium  multitudinem  in  promptu  habeo,  de  quibus  haec 
tantum  pauca  decerpere  lubet. 

ANNAM  quidem  MARIAM  ZETTLERIAM  per  decem  annos  jejunasse  testa¬ 
tur  I.  G.  HOESZLE*).  ANNAM  MOORE  quinquennem  inediam  perpessam  esse  refe- 

*  .  -  r  ’  _  f  7  ‘  .  ,  T  '  \ 

runt  Diarii  medico  -  chirurgici  Edinensis  auctores**),  ANNAM  MON1CAM  MUTSCH- 

-  -  • 


*)  KraukengescU.  <1.  A.  M,  Zetlleriu  ,  welche  zelm  Tahre  oline  Speise  und  Traui.  lebte.  Dillia- 
gej).  1780. 


)  V  ol.  V  ITT.  8:  IX.  Cf.  etiam  an  exhiriination  of  the  irnposture  of  Anne  ^Mo  ore  Callcd  the 
^oman  ol  1  u  vb  urj  By  D.  IlendersOa,  London.  8. 

LERIAM  per  duo  de  vJginti  menses  ab  omnibus  alimentis  abstinuisse,  fuere,  qui 

Contenderent.  *)  Denique  ANNA  MARIA  KIENKERIA  eandem  inediae  longae 

scenam  adeo  perite  lusit,  ut  SCHM1DTMANNUS ,  simulatrici  fidem  habens,  pe- 
►  ,  .  **•  *  .  ' 

culiari  libro  tam  diuturni  jejunii  caussam  e  legibus  oeconomiae  animalis  repetere 

JUque  explicare  studeret,  **) 

Homines  autem,  qui  nihil  omnino  ciborum  per  longum  temporis  spatium  ad- 

sumunt ,  vilibus  sensim  exhauriuntur,  emaciantnrque ,  faciei  color  luridus  fit, 

oculi  splendorem  amittunt  suum;  debilitas  adeo  increscit,  ut  lectum  relinquere 

nequeant,  et  vel  levissimo  motu  animi  deliquium  patiantur;  cutis,  transpiratione 

suppressa,  sicca  et  quasi  pergamenea;  pulsus  parvus,  debilis  atque  acceleratus, 

*  ^ 
oris  foeior  gravis ,  urina  alvusque  vel  parcissima,  vel  nulla j  excrementa  omnia, 

si  qua  exeunt,  maxime  foetent. 

Quae  quidem  signa,  si  aut  omnia,  aut  pleraque  desunt,  indicant,  jejunium 

•  '  1  \ 
esse  fictum.  Itaque  simulatores  ejusmodi  strenue  custodiendi  sunt,  ne  vel  ciborum  mini¬ 
mum  ipsis  suggeri  queat.  Custodes  aut  diligenter  eligendi  sunt;  maxime  enim 
attenti,  indefessi,  somno  haud  indulgentes  esse,  nec  cum  simulatore  conspirare 
debent.  Tales  cum  KIENEERIAE  adderentur  a  SCHELVERO,  brevi  fraudem 
confessa  est.  Famis  enim,  multo  magis  autem  sitis  vehementia,  quam  nunc  fene¬ 
stram  aperiens,  nunc  aqua  pauca  os  colluens  lenire  non  poterat,  veritatem  ipsi 
tandem  extorquebat.  Praeter  custodes  neque  consanguinei,  neque  familiares,  neque 
alii  ad  simulatoris  lectum  admittantur,  ut  omne  erroris  periculum  avertatur. 


*)  Fr.  J.  P  E  II  o  f  e  r’  s  meti.  Getlanken  v.  d.  in  dffenlL  Z  e  i  t.  angezeigten  so  seltenen  ,  ais 
merkwurdigen  Zustande  d.  A.  M  o  u  i  k  a  Mu  tschleri  n.  U  1  xn  1774.  S  t  a  r  a  v  a  s  n  i  g  Abhandl. 
von  d.  ausserordentlicheu  Fasten  d.  A.  M,  Mu  tsc  hier  in,  1.  Bd,  Freyburg,  1780.  2.  Bd. 

Wien,  1782. 

**}  L.  I.  Schmidtm  ann,  merkwiirdige  Geschickte  eines  jimgen  MadcBeus,  'die  Lereits  XVIII 
Monate  ohne  Speisen  uad  Getianke  lebt,  nebst  pathpl.  unci  phys.  Bemerkungen,  Hannov.  1810. 

Rerum  insolitarum  deglutitio. 

Sunt,  qui,  ut  aut  vitae  suae  finem  faciant,  aut  victum  quaerant,  res  insoli- 

<  * 

tas  devorent,  aut  devorasse  videantur.  Cultros,  lapides,  metallica  corpora  etc. 
deglutita  legimus  *).  LICHTENBERGIUS  hominem  ad  remos  damnatum  narrat, 
tantam  ferri,  lapidumque  vim  ventriculo,  mortis  sibi  consciscendae  caussa,  inges¬ 
sisse,  ut,  cum  post  mortem  cadaver  dissecaretur,  ventriculus  ob  magnum  devo¬ 
ratarum  rerum  pondus  in  pelvis  cavitate  reperiretur.  Nonnulli  horum  hominum 
dira  necessitate  coacti  lapides  deglutiunt,  ut  famem  imperiosam  et  fere  insanam 
paulisper  extinguant;  id  quod  in  polyphagis  locum  habebat,  quorum  historiam 
VOGELIUS  **)  et  JBOEHMERUS  ***)  literis  mandarunt.  Quorum  quidem  hominum  mi¬ 
seram  sortem  non  nisi  dolere  potest  medicus  :  nam  nihil  fraudis  hic  subest,  quod 

V  4  ««  *  .  *  •>  » 

investigare  investigatumque  in  lucem  protrahere  queat.  Aliter  autem  res  se  habet, 
cum  homines,  qui, quaestus  causa  ejusmodi  corpora  devorant,  aut  potius  devo¬ 
rasse  videntur,  medico  examinandi  a  magistratu  traduntur.  Tunc  enim  videndum 
est,  an  ciborum  desiderium  sit  naturale;  qui  cibi  ab  iis  adsumantur,  an  in  faeci¬ 
bus  quoddam  adsumptorum  vestigium  reperiatur.  Loca,  in  quibus  corpora  peregrina 


*)  In  Schu  rig  Chylologia  Cap,  V.  §.  67.  u.  ff.  —  Cp.  Gli.  Biittner^s  aufricht.  Unterricht  etc. 
Konigsb.  (1769)  1776.  4.  26.  —  K  ruger  in  IIufeland’s  Journal  Bd.  xm.  J3*  V.  .Vale  ut  in 

Authent.  Cas.  17,  —  Historiae  cultrivororuiii  morbi  simulati  et  dissimulati  vel  stiiscidii  Intentati 
indices ,  scripsit  D.  C.  A.  C.  G  r  u  n  c  r.  Jen.  i8o5,  8.  —  Erklarung  des  Kunststiicks  Steine  zu  zer- 
kauen  y*  D.  J.  H.  Sclimidt  Bi-auusclxw..  1798*  —  Cultri  v-ori  Prussici  curatio  singularis  descripta 

aDan,  Beckero  ed.  tert,  L.  B.  i6io.  —  Merkwiirdige  Kraukengesch.  eines  Mannes  d.  verschie- 

dene  fremde  Korper  verschluugen.  — r  herausgegcb-eu  vo»  Fr.  Th.  Richter.  Hamb.  i8o3  _ 

Ambr.  Par^  in  Pyl’s  Repert.  BtL  1«  p.  36. 

**)  Commentatio  historico  medica  de  polyphago  et  litliopkago  Ilfeldae  nuper  mortuo  et  dissecto. 

***)  Disputatio  de  polyphago  e.t  allotriophago  yViltebergeusix 

haerere  dicuntur,  studiose  disquirenda  sunt.  Si  homines  perpetuis  querelis  de  in¬ 
commodis,  quibus  deglutita  corpora  eos  adficiant,  medicum  angunt  et  fere  oppri¬ 
munt,  atque  is  de  simulatione  certus  est,  fortiora  propinet  aegrotis  remedia  pur¬ 
gantia  atque  emetica,  aut  ipsis  operationem  chirurgicam  minetur  dolorificam.  His 
quidem  minis  commota  et  terrefacta  celeberrimi  quondam  patris  filia,  quae  sibi 
aliisque  persuaserat,  ut  acum  devorasset,  quae  in  oesophago  haerens  ipsi  vehe- 
mentissimos  dolores  excitaret.  Tentabantur  omnia ,  quae  commendari  solent  ad  edu¬ 
cenda  ex  oesophago  peregrina  corpora ,  aut,  nisi  hoc  effici  possit,  in  ventriculum 
detrudenda.  Cum  autem  nihil  efficeretur,  sed  aegrota  semper  de  eodem  sensu 
pungente  querebatur,  qui  certum  ac  finitum  oesophagi  locum  occuparet,  pharvn- 
gotomia  in  usum  vocabatur*  Conveniebant  celeberrimi  hujus  urbis  medici  atque 
chirurgi ,  totus  instrumentornm ,  ad  operationem  hanc  necessariorum ,  apparatus 
aegrotae  oculis  exponebatur,  et  locus  in  collo  designabatur,  ubi  vulnus  infligi  de¬ 
bebat.  Dum  haec  gerebantur,  aegrota  subito  exclamabat  laetabunda,  omnem  dolo¬ 
rem  evanuisse  atque  deglutitioni  libertatem  redditam  esse  suam. 


§.  1 6* 


V * 

e  b  r 


s. 


Qui  has  simulant,  virium  imbecillitate,  doloribus  artuum  et  capitis  etc.  fin¬ 
gunt  se  laborare,  atque  vaporibus  incensi  sulphuris,  aut  allio  in  anum  immisso 
aut  fuco  sibi  pallidum  faciei  colorem  contrahunt,  aut  remedia  adeo  adhibent,  quae 
motus  febriles  excitare  possunt.  ZACCHIA*)  teste,  febris  oritur  contactu  Raiae  tor¬ 
pedinis,  aut  cantharidum  usu.  RUELLUS  **)  et  MATTHIOLUS  ***)  contendunt, 

•  "  .  i  '  *  ^  i  .s  . ;  r  ...  *  . 


*)  1.  c.  E.  III.  tit.  3.  quaest.  3. 

**)  De  natura  stirpium  L.  III.  cap.  loy. 

***)  Commeat,  ia  Dioscorid.  L.  IV.  cap,  64. 

hyoscyami  decoctum  idem  efficere/  Plura  talia  remedia,  febrem  incendentia,  com¬ 
mem, orantur  a  veteribus  de  medicina  forensi  scriptoribus*  GALENUS  nobilis 

viri,  Komae  degentis,  exemplum  profert,  qui,  ut  medicos  rideret,  saepius  fe- 

» 

briles  imitabatur  motus. 

Cum  ejusmodi  homo  medico  traditus  est,  ut  de  ejus  sanitate  ferat  judicium, 
ante  omnia  in  caussas  morbi,  an  febri  excitandae  idoneae  sint,  nec  ne,  inqui¬ 
rendum  est;  'lingua  inspicienda,  utrum  muco  obtecta,  an  pura  sit,  ictusque  ar¬ 
teriarum  tentandus,  Prius  autem  omnia  vestimenta,  arctius  corpus  comprimentia 
laxanda,  faciesqne  aqua  tepida  lavanda.  In  alvum  clyster  injiciendus  est,  ut,  si 
acria  forte  immissa  fuerint  ,  ea  eliminentur.  Dein  diligenter  sunt  ejusmodi  homi¬ 
nes  custodiendi,  ne  repetere  possint  irritantium,  atque  febrem  alentium  rerum 
usum.  Praeterea  ad  exacerbationes  remissionesque,  crises,  urinae  alvique  conditio¬ 
nem  respiciendum  erit,  quae  rei  dubiae  atque  obscurae  clarissimam  lucem  adfundere 

i 

possunt.  Quibus  quidem  omnibus  si  extra  dubitationem  positum  fuerit,  febrem  esse 
simulatam,  aegrotum  medicus  magnam  aquae  copiam  bibere  jubeat,  atque  remediis 
nauseam  continuam  efficientibus  eum  ita  vexet,  ut  fraudem  tandem  confiteatur. 


§*  *  17* 

q.  ■ 

Sanguinis  profluvia. 


■  f  iz  *  v 

Ea  an  simulata  fuerint,  nec  ne,  medicus,  modo  debitam  adhibuerit  animi 

T  £•: 

attentionem,  haud  difficulter  poterit  definire.  Si  sputum  sanguinis  simulatur,  an- 

'  '  ,  '  '  *  «.  .  ■  *  *  *  T  *  *-  -  >  -f  •  ■  I  -  .  •  1  -  t  ■  :  £ 

te  omnia  oris  cavitas  et  gingivae  inspiciendae  sunt,  dein  jubendi  sunt  aegroti,  ut 
sugendo  ex  gingivis  extrahant  sanguinem;  denique  os  aceto  colluendum  est.  Vo- 


1  f ! 


it :  't  \  -  i  i 


0  Pc  praesag.  es  pulsib.  L.  I,  cap.  j. 

mitus  cruentus  cum  vehementi  tussi  conjunctus  esse  debet,  quae  semper  sangui* 

nem  ejectum  antecedit»  Dein  sanguinis  conditio  diligenter  perquirenda  est.  Si 

\ 

enim  sputa  rubro  colore  tincta  sanguinea  esse  dicuntur ,  color  eorum  cum  colore 
sanguinis  conferatur,  dein  aquae  purae  immittantur,  in  qua  si  rubedo  aequali 
modo  diffunditur,  fraudis  suspicio  adest:  nam  sanguis  in  aqUam  immissus  fibro¬ 
sam  partem  pigmentumque  sanguineum  in  6e  haud  recipit,  sed  in  vasis  fundo 

deponit.  Quae  quidem  differentia  melius  adhuc  cognoscitur  adfuso  acido  minera* 

x  (  /  - 

li  aut  spiritu  vini  fortiori, 

Sanguis  in  vomitu  cruento  ejectus  plerumque  e  venis  prodit,  adeoque  ob 
abundans  principium  carbonicum  nigro  colore  tinctus  est,  variaque  ratione  corruptus. 
Cum  autem  interdum  etiam  arteriae  stillent  sanguinem,  poterit  is,  nisi  diu  in 
ventriculo  atque  intestinis  haeserit,  laete  ruber,  nec  coagulatus  ejici.  Quare  ad- 
spectu  sanguinis  solo  judicium  de  simulato  vomitu  cruento  firmum  ferri  nequit. 
Caeterum  reliqua  quoque  vomitus  cruenti  signa  pathognomonica  ad  detegendam 
fraudem  multum  conferre  possunt.  Si  vomitum  cruentum  probabili  conjectura 

.  '  t  . 

adducimur,  ut  credamus,  ab  haustu  sanguinis  animalis  productum  esse,  multum 
aquae  tepidae  bibatur,  atque  simulator  diligenter  observandus,  ne  novam  sanguinis 
copiam  haurire  possit.  Sanguine  per  urinae  vias  excreto,  jubeat  medicus  simulato¬ 
rem  vase  vitreo  puro  urinam  coram  excipere  suam ,  et  si  ab  acribus  medicamen¬ 
tis  sanguinolentam  urinam  productam  fuisse  suspicio  adest,  oleosa  atque  mucilagi- 
nosa  remedia  propinentur,  quae  malo  huic  brevi  rnedebuntur. 

Profluvia  sanguinis  ex  ano  vix  simulari  posse  videntur :  tamen  si  ejusmodi 
simulator  medico  obvenerit,  inspiciat  anum  necesse  est,  observet  diligenter  ae¬ 
grotum,  et  respiciat  ad  valetudinis  rationem.  Nam  diuturnum  sanguinis  profluvium 
sine  insigni  virium  decremento  atque  manifestis  vasorum  sanguine  vacuorum  signis 
locum  habere  nequit. 

Profluvia  abnormia  aliaeque  rerum  praeter  naturalium 

evacuationes* 


Diarrhoea  aliaque  profluvia  serosa  nonnisi  medicamentorum  purgantium  Ope  si¬ 
mulari  possunt,  iisque  haud  facile  quisquam  utetur  ad  alios  fallendus,  cum  horum 
medicamentorum  usus  mox  omni  careat  effectu,  eumque  alvus  clausa  sequatur.  Sed 
rerum  praeternaturalium  evacuationes  tanta  cum  arte  saepe  simulantur,  ut  interdum 
quoque  viri  gravissimi  atque  intelligenlissimi  iis  decipiantur.  Multae  exstant  narra¬ 
tiones  de  crinibus,  ossibus,  lapillisque  ex  vesica  urinaria,  vagina  atque  ano  egestis, 
atque  de  vehementissimis  doloribus,  quos  sub  evacuatione  horum  corporum  fraudu¬ 
lenti  homines  percipere  simulabant.  Praeter  illa  corpora  narrant  quoque  scriptores, 
acus  ex  omnibus  corporis  partibus  exiisse  visas  ,  quin  adeo  animalia  viva  v.  c.  ranas, 
lacertas  serpentes,  cancros,  insecta  eorumque  chrysalides  etc.  vomitu  aut  alvo  eva¬ 
cuata  esse.  Id  quod  non  omnino  in  dubitationem  vocari  posse,  exempla  docent,  a 
viris  probis  ac  sagacibus  memoriae  mandata.  E  quibus  pauca  tantum  delibare  placet, 
SACHSIUS  *)  quidem  feminam  novit ,  quae  per  aestatem  aliquando  aquam  hauserat 
paludosam,  ut  sitim  extingueret  suam;  abdomen  inde  postea  intumuit  paulisper,  dolo¬ 
res  saepe  vehementes  ,  cum  nausea,  vomendi  conatibus  ,  vomituque  crebro  orieban¬ 
tur,  quo  rana  adultior  rejiciebatur.  Aliquamdiu  post  eadem  redibant  symptomata, 
quae  tandem  iterum  evanescebant ,  pluribus  ranis  vomitu  eliminatis.  Exper.  JOSE- 
PH1,  qui  fraudem  subesse  putabat,  feminam  custodiae  tradidit,  sed  ranae  etiam 
tunc  evomebantur:  mercurius  sublimatus  corrosivus  ipsi  propinabatur,  qui  Cnm  prae¬ 
sente  IOSEPH1  vomitum  produceret,  simul  quoque  magnam  ranarum  juniorum  mul¬ 
titudinem  expulit.  Insecta  eorumque  chrysalides  etiam  aut  per  vomitum ,  aut  per 


*)  Im  Xlten  Stiick  d.  Journals  d.  Erfindiutgen. 

alvum  secedunt,  cojusmodi  historiam  ACRELIUS  *)  narrat  satis  memorabilem,  quae 
minime  comoien  itia  esse  videtur»  Contrarium  autem  statuendum  est  de  illa  historia 
feminae  quae  vermes,  insecta  atque  chrysalides  evomuit,  ab  OSI  ANDRO  **),  qui 
hoc  mirum  videlicet  phaenomenon  deceptus  stupebat,  aeri  incisa. 

Simulatores  tales  diligenti  et  severa  custodia  continendi  sunt  :  priusquam  autem 
huic  traduntur,  pervestigandae  sunt  vestes,  an  contineant  ejusmodi  corpora ,  quae 
ab  illis  antea  aut  vomitu,  aut  per  alvum  fuere  ejecta.  Dein  accurate  considerentur 
corpora  peregrina,  an  sint  talia,  quae  in  corpore  animali  gigni  queant,  necne.  Ut 
exemplo  utar,  si  lapides  excernuntur,  videndum  est,  utrum  ad  silicum  genus  perti¬ 
neant,  an  sint  vere  calculi  urinarii,  qui  sese  colore,  forma,  atque  chemica  mixtione 
a  reliquis  distinguunt»  Si  corpora  peregrina  ejus  sunt  naturae,  ut  in  corpore  huma¬ 
no  generari  nequeant,  fraus  in  aperto  posita  est,  et  summa  credulitas  et  inconsideran¬ 
tia  requiritur  medici  ,  si  a  tali  impostore  decipi  debet.  Quo  referendum  est  medici 
I..n  exemplum,  qui  a  Iudaea  ,  L  a  n  d  s  b  e  r  g  a  e  ad  Wartham  vivente,  in  puden¬ 
dum  errorem  inducebatur,  eum  ossa  et  carnes  anatum,  quae,  cum  audacia  feminae 

.  .  '  '  '  I  '  N  -  '■ 

longius  procederet,  assatae  adeo  erant,  e  vagina  proferrentur  ***). 

§.19. 

S»  .  ;  ...  •.  • 

S. 

Cachexiae  aliique  morbi  atrophici» 

Qui  quidem  morbi  brevi  symptomatibus  cognoscuntur,  quae  iis'  peculiaria  esse 
solent.  Si  obvenerit  homo,  cujus  adspectus  atque  faciei  color  valde  distet  a  na- 

*)  Vid,  Acta  scient,  reg.  soc.  nova  Upsal.  1799.  to.  VI.  p.  g8  sqq.  translata  in  Anserles.  Abh.  XIX.  p. 
i53i. 

**)  Krankengesch.  ein.  Frauensperson ,  welche  verschiedene  Insecten  ,  Larven  n.  Wiirmer  dnrch  Erbre- 
chen  u.  Stuhlgang  von  sich  gab,  beschrieb.  v.  F»  B,  O  s  i  a  n  d  e  r.  Mit  l  Ktipfer.  Gotting.  179^* 

***)  Pyl’s  Repert,  to.  I.  p.  igo. 

torali,  atque  simulationis  suspicio  vel  levissima  subsit,  lavari  aqua  tepida, 
aut  aceto  multa  aqua  temperato  eum  oportet.  Simulatus  croceo  fuco  .icterus 
facillime  cognoscitur  membranae  oculi  conjunctivae  albedine.  Simulatus  abdo- 

//  x  ’  ”  *  . 

n}lms  hydrops  facillime  deprehenditur  ejus  inspectione  atque  attactu;  oedema  autem 
pedum,  quod  fortius  constrictis  femoribus  productum  est,  vinculis  solutis  eva¬ 
nescit  atque  hoc  medo  fraudem  prodit.  Hydrocephalus  quoque  externus  interdum 
simulatur:  quam  ob  rem  capitis  integumenta  diligentissime  disquirenda  sunt, 
an  vulnusculum ,  inprimis  pone  aures,  adsit,  per  quod  aeris  inflatione  tumo¬ 
ris  capitis  ,  bydrocephalum  mentientis  ,  origo  effici  poterat.  Praeter  hanc  autem  in¬ 
tegumentorum  disquisitionem  attactu  quoque  solo  fraus  detegi  potest.  Tumores  enim, 
quorum  caussa  in  accumulato  aere  reposita  est  ,  digitis  prementibus  alium  impri¬ 
munt  sensum,  quam  qui  a  tumore  lymphatico  producitur. 


§.  20, 

0 

Mori)  i  cutis  aliique  externi. 

lleferendi  sunt  huc  inflammationes,  strumae,  herniae,  prolapsus  et  quae  sunt  alia. 
Plurima  harum  simulationum  exempla  in  scriptis  antiquiorum  medicorum  leguntur,  quae 
hodie  aut  rarius  occurrunt,  aut  citius  deteguntur.  Quam  ob  rem  breviter  tantum  de 

r  > 

via  ac  ratione  agam,  qua  ejusmodi  fraudes  detegi  poterunt.  Si  inflammationes  at¬ 
que  ulcera  ab  adhibitis  acribus  ct  rodentibus  remediis  producta  luere,  demulcentia 
adhiberi  debent,  et  aegroti  ita  custodiendi  sunt,  ut  usum  stimulantium  rerum  con¬ 
tinuare  nequeant.  HELTIGIUS  cistulam  e  ligno  aut  laminis  ferreis  fabrefactam  adhi¬ 
beri  jubet,  quae  ulceribus  foedatum  membrum  ita  contineat,  ut  aegroto  omnis  aditus 
ad  illud  sit  praeclusus.  Poterunt  quoque  fasciae  tam  artificiose  necti ,  ut ,  si  eas  sol¬ 
verit  aegrotus  ,  ab  eo  reponi  eadem  cum  arte  nequeant:  neque  minus  ea  cantione 
uti  potest  medicus  ,  ut  fascias  seu  vincula  obsignet.  Praetera  impostor  saepe  nec 
epinus,  inprimis  noctu,  opprimendus  est,  ut  metu  impediatur/  quominus  fraudes 

continuet  suas.  Si  adspectus  aegroti  vegetus  est,  ulcerorumque  margines  minime 
duri  atque  callo  inducti  sunt,  ea  simulata  esse  certum  erit.  —  Caetera  vitia  exter¬ 
na,  ut  luxationes,  spinae  distorsiones,  claudicatio,  membra  mutilata,  herniae,  pro¬ 
lapsus,  hydrocele,  reliqua,  adeo  facilia  sunt  cognitu,  ut  verba  de  his  plura  facere  nec 
lubeat  nec  vacet. 


r  f;  r.  •• 


■'*  *.'A«  .  "  .'••*  ''  ■  !,4  •  '  (,>  >•  •  • 

y  V  y  ’  ’’  y  ;■*  -  9  >  r  't,  -  \  ’ 

■  .  -  ...:  ;-'i  -  .  ■  :  .  -  - 

\  ,  ,  /-  '  .  '  '  .  .  '  *  '  >' 
i  4  II4.»  J .  ►  •  i  y  A  •  •  '  S  }'  •  '  •  >  -  *.  \  4.  .  ..  i  .  }.  *  •  v  '  «j  - 

+  '  v'*-  '  *  v  •  r  »,  -•  1  4 

<*%  _  „  _  •*»  ■  • 

,  '• 

r-  •  .  '  . 

s  ■  "  -'jJ 


wi*  V 

:  V  .  -  -,k  : 


•v  '  ■  >  ji- 

,  it'. 

^ - 


s  / 


r 


' 


3-  -£* 


>/ 


«frgifcUiJEB  MiH 


*  ✓ 


*  V 


/-• 


■fc.  vx 


•, 


i  v 


* 


- ..  .. 


.  « 


y'cf 


■  .. 


r‘  » '  V 


«r 


'  Tj  y 


•';*v  ' 

.yvy  .'•*• 

.  .  •  •, 


T;V' 


\ 


'  I 


-r  ..i. 


# 


rV<  /.  ^ 


•  •  ••■v  * 

*-ir **.7*  ,;•  *  ; 

■  '^VrV 


.*-<•%  4.,  ' 


*  t 


s  f,  »  • 

.•  ■  **  ’  .  ’  r  •*  V''r  r  " 

. ' ' ' .  / 


v  /--.V'  ;  y- 


f-  '■*  . 


..  V 


•.  -A' 


•  /  '*/ 


th'  ■'- 

■  *o . 

•  h  ■  ;•  '-r  y  ' 


'7 


